ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
தேசிய பல்லுயிர் ஆணையத்தின் தலைவராக ஓய்வுபெற்ற வனத்துறை அதிகாரி திரு.சி.அசலேந்தர் ரெட்டி பொறுப்பேற்பு
சென்னையில் உள்ள தேசிய பல்லுயிர் ஆணையத்தின் தலைவராக, ஓய்வு பெற்ற ஐஎஃப்எஸ் அதிகாரியான  திரு.சி. அசலேந்தர் ரெட்டி பொறுப்பேற்றுக் கொண்டார்.
தேசிய பல்லுயிர் ஆணையம் என்பது, மத்திய அரசின் உயிரியல் பன்முகத்தன்மை சட்டம் 2002ன் கீழ் உருவாக்கப்பட்டுள்ள அமைப்பாகும். ஐ.நாவின் உயிரியல் பன்முகத்தன்மைக்காக மத்திய அரசால் உருவாக்கப்பட்ட இந்த ஆணையத்தின் தலைவர் பதவி என்பது, மத்திய அரசின், செயலாளர் பதவிக்கு நிகரானது.
1986-ம் ஆண்டு இந்திய வனத்துறை பேட்ச் அதிகாரியான திரு.சி. அசலேந்தர் ரெட்டி, அருணாச்சகல பிரதேசம், கோவா, மிஸோரம், அந்தமான் மற்றும் நிக்கோபார் திவு அரசுகளில், ஏற்கனவே பணியாற்றியுள்ளார்.
இவர் 2009 ம் ஆண்டு முதல் 2014ம் ஆண்டு வரையிலான காலகட்டத்தில், தேசிய பல்லுயிர் ஆணையத்தின் செயலாளராகப் பணியாற்றினார்.
அண்மைகாலமாக ஐதராபாத்தில் உள்ள பொதுத்துறை மற்றும் புதிய கண்டுபிடிப்புகள் மையத்தின் இயக்குநராக திரு.சி. அசலேந்தர் ரெட்டி பணியாற்றினார். தெலங்கானாவின் ஜன்கோன் மாவட்டத்தில் உள்ள எர்ரகோலபஹாத் கிராமத்தில், விவசாயக் குடும்பத்தில் பிறந்த ரெட்டி, ஆந்திர பிரதேச வேளாண் பல்கலைக்கழத்தின் முன்னாள் மாணவர் என்ற பெருமைக்குரியவர்.
பிரதமர் அலுவலகம்
"அபண்டன்ஸ் இன் மில்லட்ஸ் " என்ற பாடலில், உணவுப் பாதுகாப்பு மற்றும் பசியைப் போக்குவதற்கான முக்கிய நோக்கத்துடன் படைப்பாற்றலும் கலந்துள்ளது: பிரதமர்
ஸ்ரீ அன்னா அல்லது சிறுதானியங்களில்களில் ஆரோக்கியம் மற்றும் நல்வாழ்வு மிகுதியாக உள்ளது என்று பிரதமர் திரு நரேந்திர மோடி கூறியுள்ளார்.
2023 ஆம் ஆண்டினை சர்வதேச சிறு தானியங்கள் ஆண்டு என்ற ஐக்கிய நாடுகள் சபையின் அறிவிப்பைப் பெறுவதற்கான பிரதமரின் முயற்சியால் ஈர்க்கப்பட்ட, கிராமி விருது பெற்ற இந்திய-அமெரிக்கப் பாடகரான ஃபாலு ஒரு பாடலை வெளியிட்டுள்ளார். சிறு தானியங்களை ஊக்குவிக்கவும், விவசாயிகள் அவற்றைப் பயிரிடவும், உலகின் பசியைப் போக்கவும் ஒரு பாடலை எழுத பிரதமருடனான ஒத்துழைப்பது குறித்து அவர் ட்விட்டரில் செய்தி வெளியிட்டுள்ளார்.
இதற்கு பதிலளித்துப் பிரதமர் ட்விட்டரில் கூறியிருப்பதாவது:
"ஃபாலுஇசை @FaluMusic மிகச்சிறந்த முயற்சி! ஸ்ரீ அன்னா அல்லது சிறுதானியங்களில்களில் ஆரோக்கியம் மற்றும் நல்வாழ்வு மிகுதியாக உள்ளது. இந்தப் பாடலில், உணவுப் பாதுகாப்பு மற்றும் பசியைப் போக்குவதற்கான முக்கிய நோக்கத்துடன் படைப்பாற்றலும் கலந்துள்ளது.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 162.73 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 162.73 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 13.83 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1792053
பிரதமர் அலுவலகம்
ஜம்மு காஷ்மீரில் ஏற்பட்ட பேருந்து விபத்தில் நிகழ்ந்த உயிரிழப்புக்கு பிரதமர் இரங்கல்
ஜம்மு காஷ்மீரில் உள்ள கிஷ்ட்வர் மாவட்டத்தில் ஏற்பட்ட பேருந்து விபத்தில் நிகழ்ந்த உயிரிழப்புக்கு பிரதமர் திரு.நரேந்திர மோடி இரங்கல் தெரிவித்துள்ளார்.
“ஜம்மு காஷ்மீரில் நிகழ்ந்த விபத்து உள்ளத்தை உலுக்குகிறது. இந்த விபத்தில் இறந்தவர்களுக்காகத் துயரப்படுகிறோம். அவர்களின் குடும்பத்தினருக்கு இரங்கல்களைத் தெரிவித்துக் கொள்கிறோம். விபத்தில் காயமடைந்தவர்கள் விரைவில் குணமடையட்டும்” என்று பிரதமர் கூறியுள்ளார்.
ஜம்மு காஷ்மீரில் நிகழ்ந்த விபத்து உள்ளத்தை உலுக்குகிறது. இந்த விபத்தில் இறந்தவர்களுக்காகத் துயரப்படுகிறோம். அவர்களின் குடும்பத்தினருக்கு இரங்கல்களைத் தெரிவித்துக் கொள்கிறோம். விபத்தில் காயமடைந்தவர்கள் விரைவில் குணமடையட்டும்
- நரேந்திர மோடி  ஜூலை 1, 2019
பிரதமர் அலுவலகம்
மக்களுக்கு பிரதமர் மிலாது நபி வாழ்த்து
பிரதமர் திரு நரேந்திர மோடி மக்களுக்கு மிலாது நபி பண்டிகையையொட்டி வாழ்த்துகளை தெரிவித்துள்ளார்.
"மிலாது நபி நல்வாழ்த்துகளை தெரிவித்துக் கொள்கிறேன். கருணையையும், சகோதரத்துவத்தையும் இந்த நாள் எங்கும் அதிகரிக்கட்டும். அனைவரும் ஆரோக்கியமாகவும், மகிழ்ச்சியாகவும் இருக்கட்டும். ஈத் முபாரக்!," என்று தனது டிவிட்டர் பதிவொன்றில் பிரதமர் கூறியுள்ளார்.
-----
(
பாதுகாப்பு அமைச்சகம்
இந்திய கப்பற்படை பணியாளர் உடல் பாதுகாப்பு கருவிகளுக்கு, ஐ என் எம் ஏ எஸ்- ன்  சான்றிதழுக்கு அனுமதி
கப்பற்படை வடிவமைத்து தயாரித்துள்ள பணியாளர் உடற் பாதுகாப்பு கருவிகளை, தில்லியில் உள்ள ஐ என் எம் ஏ எஸ்  எனப்படும் டிஆர்டிஓ -வைச்ச சேர்ந்த பணியாளர் உடற்பாதுகாப்பு கருவிகளை சோதனை செய்து சான்றளிக்கும் பொறுப்புடைய அமைப்பு, சோதனை செய்து பெரிய அளவில் உற்பத்தி செய்வதற்கும், கோவிட் சூழலில் மருத்துவப் பணிகள் மேற்கொள்ளவும் ஏற்றவை எனச் சான்றளிக்கப்பட்டுள்ளது.
தற்போதுள்ள கோவிட் 19 பெருந்தொற்றுக் காலத்தில், பணியாளர் உடற்பாதுகாப்பு கருவிகள் குறைபாடு மிகவும் கவலை அளிப்பதாகும். சுகாதாரப் பணியாளர்கள் கிடைப்பது, அவர்களது உடல் நலம் பாதுகாப்பது, அவர்களது மன பலம் பேணுவது ஆகியவை காரணமாக இது முக்கியத்துவம் பெறுகிறது.
பணியாளர் உடற் பாதுகாப்பு கருவிகள் சோதனைக்கு இந்திய மருத்துவ ஆராய்ச்சி சபை மற்றும் சுகாதாரம் குடும்ப நல அமைச்சகம் ஆகியன மிக உயர்ந்த தரங்களை நிர்ணயித்துள்ளன.
(கோவிட்டுக்கு எதிரான போரில் மிக முக்கியமான ஆதாரத்தை கிடைக்கச் செய்யும் பிரச்சினையில் இந்தியக் கப்பற்படை சவாலை சிறப்பாக எதிர்கொண்டுள்ளது. மும்பையில் உள்ள கப்பற்படை மருத்துவ நிறுவனத்தின் புதுமைப் படைப்பு பிரிவு மற்றும் மும்பை கப்பற்படை கப்பல் நிறுத்தகம் ஆகியவற்றின் குழு இந்த பணியாளர் உடற் பாதுகாப்பு கருவிகளை வடிவமைத்து தயாரித்துள்ளது. இவற்றை தில்லியில் உள்ள ஐ என் எம் ஏ எஸ் (அணு
மருந்தியல் மற்றும் அது சார்ந்த அறிவியல் நிறுவனம்) எனப்படும் டிஆர்டிஓ-வைச் சேர்ந்த பணியாளர் உடற் பாதுகாப்பு கருவிகளை சோதனை செய்து சான்றளிக்கும் பொறுப்பு கொண்ட அமைப்பு, பரிசோதித்தது.
இந்தப் பணியாளர் உடற் பாதுகாப்பு கருவிகளின் விலை வர்த்தக ரீதியில் கிடைக்கும் கருவிகளின் விலையைவிடக் குறைவாக இருக்கும்.
புள்ளியியல் மற்றும் திட்ட அமலாக்கம் அமைச்சகம்
2020 நவம்பர் மாதத்திற்கான தொழில் உற்பத்திக் குறியீட்டெண்
தொழில் உற்பத்திக் குறியீட்டின்  விரைவு மதிப்பீடுகள், ஆறு வாரங்கள் இடைவெளியுடன் ஒவ்வொரு மாதத்தின் 12-ஆம் தேதியன்று , ஆதார முகமைகளிடமிருந்து பெறப்பட்ட தகவல்களின் அடிப்படையில் தயாரிக்கப்பட்டு வெளியிடப்படும்.
நவம்பர் 2020-க்கான தொழில் உற்பத்திக் குறியீட்டெண்  126.3 ஆக இருக்கிறது. சுரங்கங்கள், உற்பத்தி மற்றும் மின்சாரத் துறைகளின் 2020 நவம்பர் மாதத்திற்கான தொழில் உற்பத்தி குறியீட்டெண்கள், முறையே 104.5, 128.4 மற்றும் 144.8 ஆக உள்ளன. தொழில் உற்பத்திக் குறியீட்டின் திருத்தக் கொள்கையின்படி இந்த துரித மதிப்பீடுகள் இனிவரும் அறிக்கைகளில் மாற்றங்களைக் காணும்.
பயன்பாட்டை அடிப்படையாகக் கொண்ட பிரிவில் 2020 நவம்பர் மாதத்திற்கான முதன்மைப் பொருட்களுக்கான குறியீட்டு எண் 121.3 ஆகவும், மூலதனப் பொருட்களுக்கு 84.6 ஆகவும், இடைநிலைப் பொருட்களுக்கு 136.7 ஆகவும் உள்கட்டமைப்பு/ கட்டுமான பொருட்களுக்கு 135.5 ஆகவும் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1687965
சுகாதாரம் மற்றும் குடும்ப நலத்துறை அமைச்சகம்
இதுவரை 16.37 கோடி கொவிட் தடுப்பூசி டோஸ்களை மாநிலங்களுக்கும், யூனியன் பிரதேசங்களுக்கும் மத்திய அரசு இலவசமாக வழங்கியுள்ளது
கொவிட்-19 பெருந்தொற்றுக்கு எதிரான போராட்டத்தில் இந்தியா தீவிரமாக ஈடுபட்டு வருகிறது. இந்தப் போராட்டத்தில் இந்திய அரசின் ஐந்து அம்ச உத்திகளில் பரிசோதனை, தடம் அறிதல், சிகிச்சை, சரியான வழிகாட்டு நெறிமுறை ஆகியவற்றுடன் தடுப்பூசி, மிக முக்கிய அங்கம் வகிக்கிறது.
கொவிட்-19 தடுப்பூசித் திட்டத்தில் மூன்றாவது கட்டம் இன்று  முதல் நடைமுறைப்படுத்தப்படும்.
இந்திய அரசு இதுவரை சுமார் 16.37 கோடி  தடுப்பூசி டோஸ்களை மாநிலங்களுக்கும், யூனியன் பிரதேசங்களுக்கும் இலவசமாக வழங்கியுள்ளது. இவற்றில் வீணானவை உட்பட மொத்தம் 15,58,48,782 டோஸ்கள் போடப்பட்டுள்ளன.
79 லட்சத்திற்கும் அதிகமான  கொவிட் தடுப்பூசி டோஸ்கள், மாநிலங்கள் மற்றும் யூனியன் பிரதேசங்களிடம் கையிருப்பில் உள்ளன.
மேலும் சுமார் 17 லட்சம் டோஸ்கள் , அடுத்த மூன்று நாட்களில் மாநிலங்கள் மற்றும் யூனியன் பிரதேசங்களுக்கு கூடுதலாக வழங்கப்படும்.
45 மற்றும் அதற்கு மேற்பட்ட வயதினருக்கு இந்திய அரசின் மூலமாக இலவசமாக வழங்கப்பட உள்ள தடுப்பூசி டோஸ்களின் மொத்த எண்ணிக்கை குறித்த தகவல்களை, மத்திய சுகாதாரம் மற்றும் குடும்ப நல அமைச்சகம், அனைத்து மாநிலங்கள் மற்றும் யூனியன் பிரதேசங்களுக்கு வழங்கியுள்ளது.
இதன்படி மே மாதத்தின் முதல் 15 நாட்களில், தமிழகத்திற்கு 5,39,060 கோவிஷீல்டு தடுப்பூசிகளையும், 1,94,120 கோவேக்சின் தடுப்பூசிகளையும், புதுச்சேரிக்கு 29,890 கோவிஷீல்டு தடுப்பூசிகளையும் மத்திய அரசு ஒதுக்கியுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1715269
-----
(Visitor Counter : 191
மனித வள மேம்பாட்டு அமைச்சகம்
‘புதிய இந்தியா எழுத்தறிவு திட்டம், வயது வந்தோருக்கான புதிய கல்வி திட்டம் 2022-27 - மத்திய அரசு அனுமதி
‘புதிய இந்தியா எழுத்தறிவு திட்டம், வயது வந்தோருக்கான புதிய கல்வித் திட்டம் 2022-27 -க்கு மத்திய அரசு அனுமதி அளித்துள்ளது. இதில் புதிய கல்விக் கொள்கை 2020 மற்றும் பட்ஜெட் அறிவிப்புகள் 2021-22-க்கு ஏற்றபடி வயதுவந்தோர் கல்விக்கான அனைத்து அம்சங்களும் அடங்கியிருக்கும். இந்த வயதுவந்தோர் கல்வி மற்றும் வாழ்நாள் கல்வித் திட்டத்தை தேசிய கல்விக் கொள்கை 2020 பரிந்துரை செய்துள்ளது.
2021-22 நிதிநிலை அறிக்கையில் அறிவிக்கப்பட்டபடி, ஆன்லைன் கல்வி முறை உட்பட அதிகமான வசதிகளுடன் வயது வந்தோர் கல்வித் திட்டம் அறிமுகப்படுத்தப்படும்.
அடிப்படைக் கல்வியறிவை மட்டும் அளிக்காமல், 21ம் நூற்றாண்டு மக்களுக்குத் தேவையான வாழ்க்கைத் திறமைகள், தொழில் திறமைகள் மேம்பாடு, வேலைவாய்ப்பைப் பெறுதல் ஆகிய அம்சங்களைக் கற்பிப்பதுதான் இந்தத் திட்டத்தின் நோக்கங்கள்.
இத்திட்டம் ஆன்லைன் மூலம் அமல்படுத்தப்படும். பயிற்சி மற்றும் பயிலரங்குகள் நேரடியாக நடத்தப்படும். இதற்கான பாடங்கள் டி.வி, ரேடியோ, செல்போன், செயலி, இணையளம் ஆகியவற்றில் டிஜிட்டல் முறையில் வழங்கப்படும்.
இத்திட்டத்தில், கல்வி கற்காத 15 வயதுக்கு மேற்பட்டவர்கள் சேரலாம். இந்த 5 ஆண்டு அடிப்படை எழுத்தறிவு மற்றும் எண்ணறிவுத் திட்டத்தில் ஆண்டுக்கு 1 கோடி அளவில் 5 கோடி பேருக்கு ஆன்லைன் மூலம் தேசியத் தகவல் மையம், தேசியக் கல்வி ஆராய்ச்சி மற்றும் பயிற்சிக் கவுன்சில், மற்றும் திறந்தவெளிப் பள்ளி தேசிய மையம் ஆகியவற்றுடன் இணைந்து கல்வி கற்பிக்கப்படும்.
புதிய இந்தியா எழுத்தறிவு திட்டத்துக்கான செலவு ரூ.1037.90 கோடி என மதிப்பிடப்பட்டுள்ளது. இதில் 2022 முதல் 2027ம் ஆண்டு வரை ரூ.700 கோடி மத்திய அரசின் பங்கு. ரூ.337.90 கோடி மாநில அரசுகளின் பங்கு.
இத்திட்டத்தின் சிறப்பம்சங்களை அறிய இந்த ஆங்கிலச் செய்தி குறிப்பைக் காணவும்: https://pib.gov.in/PressReleasePage.aspx?PRID=1798805
குடியரசுத் துணைத் தலைவர் செயலகம்
ரக்ஷாபந்தன் பண்டிகை நாளை கொண்டாடப்படுவதை முன்னிட்டு நாட்டு மக்களுக்கு குடியரசு துணைத் தலைவர் வாழ்த்து
ரக்ஷாபந்தன் பண்டிகை நாளை கொண்டாடப்பட உள்ள நிலையில், குடியரசு துணைத் தலைவர் திரு எம் வெங்கையா நாயுடு நாட்டு மக்களுக்கு வாழ்த்து தெரிவித்துள்ளார். அவர் விடுத்துள்ள செய்தியில் தெரிவித்திருப்பதாவது:
“ரக்ஷாபந்தன் என்ற புனித தருணத்தை முன்னிட்டு நாட்டு மக்களுக்கு எனது நல்வாழ்த்துகளை தெரிவித்துக் கொள்கிறேன்.
நமது சமூகத்தில் சகோதரர்கள் மற்றும் சகோதரிகளுக்கு இடையேயான அன்பு மற்றும் பாசத்தின் வலுவான பிணைப்பை ரக்ஷாபந்தன் பண்டிகை மீண்டும் உறுதிப்படுத்துகிறது. ஒரு சகோதரர் மற்றும் ஒரு சகோதரிக்கு இடையேயான உறவு மிகவும் சிறப்பு வாய்ந்தது. அன்பு, பரஸ்பர மரியாதை மற்றும் கருணையில் அமைந்துள்ள இந்த தனித்துவம் வாய்ந்த பந்தத்தை ரக்ஷாபந்தன் கௌரவிக்கிறது.
நமது சமூகத்தில் பெண்களுக்கு பாரம்பரியமாக அளிக்கப்படும் உயர்ந்த நிலையையும் இந்த திருநாள் நமக்கு நினைவூட்டுகிறது. இந்தத் தருணத்தில் நம் நாட்டில் உள்ள பெண்களின் கண்ணியத்தை நிலைநிறுத்தவும், அவர்களுக்கு மரியாதை செலுத்தவும் நம்மை நாமே மீண்டும் அர்ப்பணித்துக் கொள்வோம்.
ரக்ஷாபந்தன் என்ற புனித திருநாளன்று நம் நாட்டு குடிமக்களுக்கு எனது மனம் நிறைந்த வாழ்த்துகளைத் தெரிவித்துக்கொள்கிறேன்.”
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1747869
(Visitor Counter : 167
மத்திய அமைச்சரவை
ஸ்ரீ குருநானக் தேவ்ஜியின் 550ஆவது பிறந்தநாள் கொண்டாட்டத்திற்கு அமைச்சரவை ஒப்புதல்
பிரதமர் திரு நரேந்திர மோடி தலைமையில் இன்று கூடிய மத்திய அமைச்சரவைக் கூட்டத்தில், அடுத்த ஆண்டு நடைபெறவுள்ள ஸ்ரீ குருநானக் தேவ்ஜியின் 550ஆவது பிறந்தநாளை, நாடு முழுவதும், உலகெங்கும் மிக பிரம்மாண்டமான அளவில் மாநில அரசுகள் மற்றும் வெளிநாடுகளில் உள்ள இந்திய தூதரகங்களின் ஒத்துழைப்புடன் கொண்டாடுவதற்கான தீர்மானம் நிறைவேற்றப்பட்டது. குருநானக் தேவ்ஜியின் அன்பு, அமைதி, சமத்துவம் மற்றும் சகோதரத்துவத்திற்கான போதனைகள் என்றென்றும் பலன் தரக்கூடியதாகும்.
அமைச்சரவைக் கூட்டத்தில் எடுக்கப்பட்ட முக்கிய முடிவுகள் பின்வருமாறு:
கர்தார்பூர் சாஹிப் தாழ்வாரத்தின் கட்டுமானம் மற்றும் மேம்பாட்டுக்கு ஒப்புதல்: பாகிஸ்தானில் உள்ள ரவி நதிக்கரையோரமாக உள்ள குருத்வாரா தர்பார் சாஹிப் கர்தார்பூருக்கு இந்தியாவிலிருந்து பக்தர்கள் சென்று வருவதற்கு வசதியாக கர்தார்பூர் தாழ்வாரம், குர்தாஸ்பூர் மாவட்டத்தில் தேரா பாபா நானக்-கிலிருந்து சர்வதேச எல்லை வரையும் மேம்படுத்தப்படவுள்ளது.
ஸ்ரீ குரு நானக் தேவ்ஜியின் வாழ்க்கையுடன் தொடர்புடைய வரலாற்று நகரமான சுல்தான்பூர் லோதியை மேம்படுத்தவும், சமயங்களுக்கிடையே நல்லிணக்கத்தை உருவாக்குவதற்கான மையத்தை ஏற்படுத்தவும், வெளிநாட்டு பல்கலைக்கழகங்களில் ஸ்ரீ குருநானக் தேவ்ஜியின் போதனைகளைப் பரப்புவதற்கு அவரது பெயரில் இருக்கைகளை ஏற்படுத்தவும் முடிவு செய்யப்பட்டுள்ளது. மேலும் குருநானக் தேவ்ஜியின் நினைவாக நாணயம் மற்றும் அஞ்சல் தலைகளை மத்திய அரசு வெளியிடவும் தீர்மானம்.
நாடு முழுவதும் சமய நிகழ்வுகள் நடத்தவும், ரயில்வே அமைச்சகம் ஸ்ரீ குருநானக் தேவ்ஜி தொடர்புடைய பல்வேறு புனித தலங்களுக்கு செல்லும் வகையில் சிறப்பு ரயிலை இயக்கும் ஏற்பாட்டுக்கும் அமைச்சரவை ஒப்புதல் அளித்துள்ளது.
உள்நாட்டு விமானப் போக்குவரத்து அமைச்சகம்
உத்தரகாண்டில் டூன் ட்ரோன் மேளா: மத்திய அமைச்சர்கள் தொடங்கி வைத்தனர்
உத்தரகாண்ட் மாநிலம் டேராடூனில், டூன் ட்ரோன் மேளாவை மத்திய விமான போக்குவரத்து துறை அமைச்சர் திரு ஜோதிர் ஆதித்யா சிந்தியா, இணையமைச்சர் டாக்டர் வி.கே.சிங் ஆகியோர் கொடியசைத்து தொடங்கி வைத்தனர்.
இந்நிகழ்ச்சியை பாராகிளைடிங் செய்முறை விளக்கத்துடன் மத்திய அமைச்சர் திரு ஜோதிர் ஆதித்யா சிந்தியா தொடங்கி வைத்தார். ட்ரோன் நிறுவனங்களுடன் அவர் கலந்துரையாடினார்.
இந்நிகழ்ச்சியில், பேசிய திரு ஜோதிர் ஆதித்யா சிந்தியா, ‘‘ட்ரோன் பயன்பாட்டுக்கான வாய்ப்புகள் அதிகம் உள்ளதை நாங்கள் அங்கீகரிக்கிறோம். இதற்காக ட்ரோன் கொள்கையை தாராளமயமாக்குவது, உற்பத்தியுடன் கூடிய ஊக்குவிப்பு திட்டத்தை தொடங்குவது ஆகியவற்றை நோக்கி மத்திய அரசு செயல்படுகிறது. வான் விளையாட்டுகள் மற்றும் இந்தியாவின் ட்ரோன் மையமாக டேராடூனை மேம்படுத்துவதை நோக்கி உத்தரகாண்ட் அரசு செயல்பட வேண்டும் என நாங்கள் வலியுறுத்துகிறோம்’’ என்றார்.
இந்நிகழ்ச்சியில் பாராகிளைடிங் விளையாட்டுகளில் எல்லை பாதுகாப்பு படை ஈடுபட்டது. ட்ரோன் செய்முறை விளக்கங்களும் அளிக்கப்பட்டன. ஐயோ டெக் வோர்ல்ட் ஏவியேஷன் மற்றும் தக்ஷா நிறுவனம் ஆகியவை வேளாண் துறைக்கு பயன்படும் ஸ்பிரே ட்ரோன் செய்முறை விளக்கத்தை அளித்தன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1762127
குடியரசுத் தலைவர் செயலகம்
திரு. கே.ஆர். நாராயணன் பிறந்ததினத்தை முன்னிட்டு குடியரசுத் தலைவர் மலரஞ்சலி
முன்னாள் குடியரசுத் தலைவர் திரு. கே.ஆர். நாராயணன் பிறந்ததினத்தை முன்னிட்டு இன்று குடியரசுத் தலைவர் திரு. ராம் நாத் கோவிந்த், குடியரசுத் தலைவர் மாளிகையில் உள்ள அவரது உருவப் படத்துக்கு மலரஞ்சலி செலுத்தினார். திரு. கே.ஆர். நாராயணன் உருவ படத்திற்கு குடியரசுத் தலைவர் மாளிகையில் பணிபுரியும் அலுவர்களும் மலர் அஞ்சலி செலுத்தினர்.
ரசாயனம் மற்றும் உரங்கள் அமைச்சகம்
இந்த ஆண்டு ஜூலை வரையிலான காலத்தில் ஜம்மு காஷ்மீர், லடாக் பகுதியில் 94 மக்கள் மருந்தக மையங்கள் திறக்கப்பட்டுள்ளன. மேலும் 73 மையங்கள் திறக்கத் திட்டமிடப்பட்டுள்ளது.
இந்திய மருந்தாளுமை அலுவலக பொதுத்துறை நிறுவனங்கள்  ஜம்மு காஷ்மீரில் 91 மக்கள் மருந்தக மையங்களையும், லடாக் பகுதியில் 3 மக்கள் மருந்தக மையங்களையும் இந்த ஆண்டு ஜனவரி முதல் ஜூலை வரையிலான காலத்தில் திறந்துள்ளன. உயர்ந்த தரம் வாய்ந்த ஜெனரிக் மருந்துகள், குறைவான விலையில், அந்தப் பகுதி மக்களுக்கு கிடைக்கச் செய்வதே இதன் நோக்கமாகும்.
கடந்த ஓராண்டு காலத்தில் ஜம்மு-காஷ்மீரிலும், லடாக்கிலும் மொத்த விற்பனை 4.39 கோடி ரூபாய்க்கும் அதிகமாக இருந்தது. இதனால் இந்தப் பகுதி மக்கள் 3.1 கோடி ரூபாய் அளவிற்கு சேமிக்க முடிந்தது. ஜம்மு-காஷ்மீர் அரசு, லடாக் அரசு ஆகியவை 73 புதிய மக்கள் மருந்தக மையங்களைத் திறக்கத் திட்டமிட்டு, இதற்கான இடங்களும் தெரிவு செய்யப்பட்டுவிட்டன. இந்த இரண்டு யூனியன் பிரதேசங்களிலும் புதிய மருந்தாளுமைக் கவுன்சில்கள் அமைக்கப்பட்ட பிறகு, புதிய மக்கள் மருந்தக மையங்கள் திறக்கப்படும்.
இந்த மக்கள் மருந்தக மையங்கள் மூலமாக மத்திய அரசு நாடு முழுவதும் உள்ள பெண்கள் உபயோகிக்கக்கூடிய சுகாதார அணையாடைகள்  “ஜன் அவுஷதி சுவிதா சானிட்டரி பேட்” ஒன்று ஒரு ரூபாய் என்ற விலையில் விற்பனை செய்ய ஏற்பாடு செய்துள்ளது. ஜம்மு காஷ்மீர் இந்த சானிட்டரி பேடுகளை இந்திய மருந்தாளுமை அலுவலக பொதுத்துறை நிறுவனங்களிடமிருந்து தேசிய சுகாதார இயக்கத்தின் கீழ் மொத்தமாகக் கொள்முதல் செய்து, இலவச விநியோகத்திற்கு ஏற்பாடு செய்துள்ளது. இந்திய மருந்தாளுமை அலுவலக பொதுத்துறை நிறுவனங்கள் இதுவரை 1.56 கோடி சானிட்டரி பேடுகளை ஜம்மு காஷ்மீர் லடாக் பகுதிக்கு வழங்கியுள்ளது. தேசிய சுகாதார இயக்கம், இவற்றை ராஷ்ட்ரிய கிஷோர் ஸ்வஸ்த்யகார்யக்ரம் ” திட்டத்தின் ஒரு பகுதியாக பெண்களுக்கும் இளங்கன்னியருக்கும் இலவசமாக விநியோகித்து வருகிறது.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
பாரத ஸ்டேட் வங்கிக்கான வங்கியாளர்கள் விழிப்புணர்வு பயிலரங்கத்தை நாளை நடத்துகிறது ஓய்வூதியம் மற்றும் ஓய்வூதியர் நலத்துறை அமைச்சகம்
ஓய்வூதியதாரர்கள் மற்றும் குடும்ப ஓய்வூதியதாரர்களின் வாழ்க்கையை எளிதாக்கும் வகையில், மத்திய பணியாளர் நலத்துறை அமைச்சகம் பல நலத்திட்டங்களை மேற்கொண்டுள்ளது. ஓய்வூதிய விதிகளில் பல திருத்தங்கள் செய்யப்பட்டு, பல்வேறு தெளிவான உத்தரவுகள் மற்றும் அறிவுறுத்தல்கள் வழங்கப்பட்டுள்ளன.
முக்கிய ஓய்வூதிய வழங்கல் அமைப்புகளாக வங்கிகளே உள்ளன. எனவே ஓய்வூதியம் மற்றும் ஓய்வூதியர் நலத் துறை, வங்கிகளில் ஓய்வூதியம் தொடர்பான பணிகளைக் கையாளும் களப் பணியாளர்களுக்கு தொடர்ச்சியான விழிப்புணர்வுப் பயிற்சிப் பட்டறைகளை நடத்துகிறது. இதன் ஒரு பகுதியாக ஓய்வூதியம் மற்றும் ஓய்வூதியர் நலத் துறை செயலாளர் திரு வி.ஸ்ரீனிவாஸ் தலைமையிலான மத்திய அரசுக் குழு நாளை  அன்று ஸ்ரீநகரில் பாரத ஸ்டேட் வங்கி அலுவலர்களுக்கான பயிலரங்கை தொடங்கி நடத்துகிறது. இது இரண்டு நாட்கள் நடைபெறவுள்ளது.
ஓய்வூதியதாரர்களின் "வாழ்க்கையை எளிதாக்குவதற்கு" மத்திய அரசு எடுத்து வரும் நடவடிக்கைகள் குறித்து விழிப்புணர்வை ஏற்படுத்துவது இந்தப் பயிலரங்கின் முக்கிய நோக்கமாகும். ஓய்வூதிய செயல்முறைகளைக் கையாள்வதில் வங்கி அதிகாரிகள் எதிர்கொள்ளும் பிரச்சினைகள் மற்றும் ஓய்வூதியதாரர்களின் குறைகள் குறித்தும் இந்த பயிலரங்கில் விவாதிக்கப்படும்.
பாரத ஸ்டேட் வங்கியின் அதிகாரிகளுக்கான பயிலரங்கம் 2023 ஜூலை 10 அன்று தொடங்குகிறது. 11-ம் தேதியும் இந்தப் பயிலரங்கம் ஜம்மு காஷ்மீரின் ஸ்ரீநகரில் உள்ள ஷெர்-இ-காஷ்மீர் சர்வதேச மாநாட்டு மையத்தின் குளிர்கால மண்டபத்தில் நடைபெறுகிறது. இந்த பயிலரங்கில் பாரத ஸ்டேட் வங்கியின் 50-க்கும் மேற்பட்ட அதிகாரிகள் பங்கேற்கின்றனர்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 153.80 கோடியைக் கடந்தது
நாட்டில் கடந்த 24 மணி நேரத்தில் 85 லட்சத்துக்கும் அதிகமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 153.80 கோடியைக்  கடந்தது. 1,64,73,522 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 60,405 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,46,30,536ஆக அதிகரித்துள்ளது.
தொடர்ந்து குணமடைந்தோர் விகிதம் தற்போது 96.01 சதவீதமாக உள்ளது. கடந்த 24 மணி நேரத்தில் 1,94,720 பேர் பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 9,55,319. ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 2.65 சதவீதமாக உள்ளது.
கடந்த 24 மணி நேரத்தில் 17,61,900 கொவிட் பரிசோதனைகள் செய்யப்பட்டன. இதுவரை சுமார் 69.52 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று 9.82 சதவீதமாக உள்ளது. தினசரித் தொற்று விகிதம் 11.05 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1789287
(Visitor Counter : 134
அறிவியல் மற்றும் தொழில்நுட்பத்துறை
ஸ்வமிதா திட்டத்தின் கீழ் 6 லட்சம் கிராமங்களின் வரைபடமும் 100 நகரங்களின் முப்பரிமாண வரைபடங்களும் தயாரிக்கப்படுவது இந்தியாவுக்கு மாற்றம் ஏற்படுத்துவதாக இருக்கும்: டாக்டர் ஜிதேந்திர சிங்
மோடி அரசின் ஸ்வமிதா திட்டத்தின் கீழ் ட்ரோன்களுடன் புவிசார் தொழில்நுட்பத்தைப் பயன்படுத்தி 6 லட்சத்துக்கும் அதிகமான இந்திய கிராமங்கள் அளவெடுக்கப்படும் என்று அறிவியல் தொழில்நுட்பத்துறை இணை அமைச்சர்  புவிசார் அறிவியல் துறை இணை அமைச்சர்  டாக்டர் ஜிதேந்திர சிங் இன்று தெரிவித்தார். அதே சமயம் 100 இந்திய நகரங்களுக்கு முப்பரிமாண வரைபடங்கள் தயாரிக்கப்படும் என்றும் இது மாற்றத்தை ஏற்படுத்துவதாக இருக்கும் என்றும் அவர் கூறினார்.
புவிசார்ந்த தரவுகள் வெளியீட்டின் முதலாவது ஆண்டினைக் குறிக்கும் நிகழ்வில் தலைமை விருந்தினராக பங்கேற்று பேசிய அமைச்சர், புவிசார் நடைமுறைகள், ட்ரோன் கொள்கை, திறக்கப்பட்ட விண்வெளித்துறை ஆகியவை இந்தியாவின் எதிர்கால பொருளாதார முன்னேற்றத்திற்கு முக்கியமானதாக இருக்கும் என்றார். 5 ட்ரில்லியன் அமெரிக்க டாலர் பொருளாதாரம் என்ற தொலைநோக்கு திட்டத்தை எட்டுவதற்கு இத்தகைய உத்திகள் செயல்படுத்தப்படுவதாக அவர் கூறினார்.
ஓராண்டுக் காலத்திற்குள் தாராளமய வழிகாட்டுதல்கள் மிகவம் ஆக்கப்பூர்வமான விளைவுகளை ஏற்படுத்தும் நிலையைில், புவியியல் சார்ந்த கொள்கை விரைவில் அறிவிக்கப்படும் என்று டாக்டர் ஜிதேந்திர சிங் தெரிவித்தார்.
அடிப்படைக் கட்டமைப்பு, பொருள் உற்பத்தி, சுகாதாரம், வேளாண்மை, நகர்ப்புற திட்டமிடல், நெடுஞ்சாலைகள், சேவை வழங்குதல் போன்ற பன்முகத் துறைகளில் செயல்படுத்துவதற்கான நாட்டின் “டிஜிட்டல் கரன்சியாக” புவிசார்ந்த தொழில்நுட்பங்கள் இருக்கின்றன என்று அவர் கூறினார். தொழில்துறை மதிப்பீட்டின்படி, 2070-ல் இந்திய புவிசார்ந்த தொழில்நுட்ப சந்தை மதிப்பு ரூ.10,595 கோடி உட்பட 23,345 கோடியாக இருந்தது. 2025-ல் இது ரூ.36,300 கோடியாக அதிகரிக்கக் கூடும் என்று டாக்டர் ஜிதேந்திர சிங் தெரிவித்தார்.
மேலும் விவரங்களுக்கு ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1798505
---
(Visitor Counter : 222
கப்பல் போக்குவரத்து அமைச்சகம்
முக்கிய துறைமுக ஆணையங்கள் சட்டம் 2021-ன் விளைவு
முக்கிய துறைமுக ஆணையங்கள் சட்டம் 2021, துறைமுகங்களை நவீனப்படுத்தி அவற்றின் செயல்திறனை அதிகரிப்பதற்காக மத்திய அரசால் கொண்டு வரப்பட்டது.
துறைமுகங்களை நவீனப்படுத்தி, இயந்திர மயமாக்கி, டிஜிட்டல் மயமாக்கும் பல்வேறு முன்முயற்சிகளை மத்திய அரசு மேற்கொண்டுள்ளது. இணையம் சார்ந்த மின்னணு படிவங்கள், நேரடி விநியோகம், சரக்குப் பெட்டக ஸ்கேனர்கள் உள்ளிட்ட நவீன நடைமுறைகள் அறிமுகப்படுத்தப்பட்டன.
துறைமுகங்களின் சரக்கு கையாலும் திறனை அதிகரிக்கவும், ஏற்றுமதி, இறக்குமதி மூலம் பெருமளவு வருவாய் ஈட்டவும் மேற்கூறிய சட்டம் வகை செய்துள்ளது. இதன் பயனாக துறைமுகங்களின் செயல்திறன் அதிகரித்துள்ளது.
இத்தகவலை மத்திய துறைமுகங்கள், கப்பல்துறை, நீர்வழிகள் துறை அமைச்சர் திரு சர்பானந்த சோனாவால் மாநிலங்களவையில் எழுத்து மூலம் அளித்த பதிலில் தெரிவித்துள்ளார்.
கலாசாரத்துறை அமைச்சகம்
விடுதலையின் அமிர்தப் பெருவிழாவையொட்டி 22வது பாரத் ரங் பெருவிழா 2022-ஐ மத்திய கலாச்சாரத்துறை இணையமைச்சர் திரு அர்ஜூன் ராம் மேக்வால் தொடங்கிவைத்தார்
மத்திய அரசின் கலாச்சார அமைச்சகம், இந்தியாவின் 75வது சுதந்திர தின ஆண்டை விடுதலையின் அமிர்தப்பெருவிழாவாகக் கொண்டாடி வருகிறது. புதுதில்லியின் தேசிய நாடகப் பள்ளி, நமது சுதந்திரப் போராட்ட வீரர்களை நினைவுகூரும் வகையில், “ 22வது பாரத் ரங் மஹோத்சவ், 2022” என்ற விழாவை நடத்துகிறது. இந்தப்பெருவிழா ஜூலை 16 முதல் ஆகஸ்ட் 14, 2022 வரை நடைபெறுகிறது. இதன் தொடக்க விழாவை நாடாளுமன்ற விவகாரங்கள் மற்றும் கலாச்சாரத் துறை இணை அமைச்சர் திரு அர்ஜுன் ராம் மேக்வால் துவக்கிவைத்தார். பத்மஸ்ரீ விருது பெற்ற செல்வி. மாலினி அவஸ்தி, புகழ்பெற்ற இந்திய நாட்டுப்புற பாடகர் திரு அரவிந்த் குமார், கலாசார அமைச்சகத்தின் இயக்குநர் உள்ளிட்ட பலர் இந்நிகழ்வில் கலந்துகொண்டனர்.
இந்நிகழ்ச்சியில் உரையாற்றிய திரு அர்ஜுன் ராம் மேக்வால், சுதந்திரப் போராட்டத்தில் தீவிரமாகப் பங்கேற்ற பல சுதந்திரப் போராட்ட வீரர்கள் இருந்தும், நமது சுதந்திரப் போராட்ட வரலாற்றின் ஒரு பகுதியாக மாற முடியவில்லை என்று கூறினார். உதாரணமாக, 1913 ஆம் ஆண்டு மாங்கரில், அந்தப் பகுதியின் பழங்குடியினர் கொடூரமாக சித்திரவதை செய்யப்பட்டு கொல்லப்பட்டனர், ஆனால் அது பெரிதாக எடுத்துக் கொள்ளப்பட்ட சம்பவம் அல்ல என்றும் அவர் குறிப்பிட்டார். நாடக ஆர்வலர்களும் தேசிய நாடகப் பள்ளியும் அந்தச் சம்பவங்களின் அடிப்படையில் நாடகங்களைத் தயாரிக்க முன்வர வேண்டும், இது போன்ற மாவீரர்களைப் பற்றி குடிமக்களுக்கு உணர்த்தவும், அவர்களின் வீரம் மற்றும் துணிச்சலான கதைகளை வெளிக்கொணரவும் நாடு முழுவதும் நாடகங்களை நடத்த வேண்டும், என்று அவர் கேட்டுக்கொண்டார்.
செல்வி. மாலினி அவஸ்தி தமது உரையில், சுதந்திரப் போராட்ட வீரர்களைப் போற்றும் வகையில் இந்தியாவின் பெரும்பகுதி முழுவதும் பாடப்படும் பல்வேறு நாட்டுப்புறப் பாடல்களைக் குறிப்பிட்டார். இதுபோன்ற பல பாடல்கள் பிரிட்டிஷ் அரசாங்கத்தால் தடை செய்யப்பட்டன, ஆனால் நாட்டுப்புற கலைஞர்கள் அவற்றைப் பாடிக்கொண்டே இருந்தனர், இதன் மூலம் வெளியே அதிகம் தெரியாத நாயகர்களின் கதைகளை அடுத்த தலைமுறைக்கு எடுத்துச் சென்றனர். இந்த விழாவில் தேசிய நாடகப் பள்ளியின் இயக்குநர் பேராசிரியர்.ரமேஷ் சந்திர கவுர் தலைமை வகித்தார்.
தொடக்க விழாவைத் தொடர்ந்து திரு பன்சி கவுல் இயக்கிய “ஆரண்யாதிபதி தன்டியா மாமா” நாடகம் நடைபெற்றது.